ΓΡΑΠΤΗ ΕΡΩΤΗΣΗ P-1618/98 υποβολή: Ernesto Caccavale (UPE) προς την Επιτροπή (11 Μαΐου 1998)

Θέμα: Παρέμβαση στις περιοχές της Καμπανίας που έχουν πληγεί από τις πλημμύρες

Τρομερές πλημμύρες έχουν πλήξει τις περιοχές της Καμπανίας κατά τις περασμένες ημέρες προκαλώντας μία κατάσταση επείγουσας ανάγκης με χαρακτηριστικά μεγάλου δράματος: ολόκληρα χωριά έχουν απομονωθεί εντελώς ή έχουν παρασυρθεί από μία θάλασσα λάσπης και συντριμάτων 7 κατολισθήσεις από τα βουνά τεραστίων διαστάσεων έχουν καταπιεί σπίτια και δρόμους 7 χιλιάδες άτομα παρέμειναν άστεγα 7 υπάρχει ήδη σημαντικός αριθμός θυμάτων και πολλοί αγνοούμενοι. Εξάλλου, η υπηρεσία αστικής προστασίας άμαχου πληθυσμού, η οποία βρίσκεται σε συναγερμό, έδωσε στη δημοσιότητα στοιχεία σύμφωνα με τα οποία, σε ορισμένες περιοχές, έχουν διακοπεί βασικές υπηρεσίες όπως η παροχή ύδατος, φωτός και αερίου.

Έχοντας, συνεπώς, υπόψη την κατάσταση εξαιρετικής κρισιμότητας και γνωρίζοντας ότι επρόκειτο για μία αναγγελθείσα και αναπόφευκτη τραγωδία, στο βαθμό που οι πληγείσες περιοχές είναι υπερκορεσμένες από οικοστική άποψη, αλλά ευρίσκονται σε υψηλό κίνδυνο όσον αφορά τα υπόγεια ύδατα, θα μπορούσε η Επιτροπή:

1. να αποστείλει κατεπείγουσα βοήθεια στον πληθυσμό που έχει πληγεί από μία πραγματική φυσική καταστροφή 7

2. να αναφέρει εάν θεωρεί απαραίτητο τον έλεγχο της διαχείρισης της πολιτικής χωροταξίας και, ενδεχομένως, την έγκριση μέτρων για τον έλεγχο καταστάσεων όπου υπάρχει κίνδυνος κατολισθήσεων και όπου έχει συντελεσθεί απερίσκεπτη και καταχρηστική οικοδομική ανάπτυξη;

Απάντηση του κ. Santer εξ ονόματος της Επιτροπής (12 Ιουνίου 1998)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής για τα ψηφίσματα περιπτώσεων έκτακτης ανάγκης, της 14ης Μαΐου 1998, που έχει αποσταλεί απευθείας στο Αξιότιμο Μέλος και στη Γενική Γραμματεία του Κοινοβουλίου.

Ειδικότερα, η Επιτροπή υπενθυμίζει ότι δεν υπάρχει πια κονδύλιο του προϋπολογισμό για ενισχύσεις έκτακτης ανάγκης. Όσον αφορά τον έλεγχο των πολιτικών χωροταξίας, η Επιτροπή υπενθυμίζει ότι τα κράτη μέλη προσπαθούν να καθορίσουν τις αρχές μιας πολιτικής χωροταξίας σε κοινοτική κλίμακα και αυτό στη βάση μιας διακυβερνητικής συμφωνίας.

Όσον αφορά τις δράσεις πολιτικής άμυνας, η Επιτροπή δεν έχει επιχειρησιακές αρμοδιότητες αλλά λαμβάνει μέτρα μόνο σύμφωνα με την αρχή της επικουρικότητας. Στο πλαίσιο της εφαρμογής της απόφασης του Συμβουλίου 98/22/EΚ της 19ης Δεκεμβρίου 1997, για τη θέσπιση προγράμματος κοινοτικών δράσεων στον τομέα της πολιτικής άμυνας ((ΕΕ αριθ. L 8, 14.1.1998. )), οι προτεραιότητες του προγράμματος αυτού έχουν συμφωνηθεί με τα κράτη μέλη και θα καλύψουν μεταξύ άλλων πρωτοβουλιών τα ακόλουθα:

- ένα μεγάλο σχέδιο στον τομέα της πρόληψης των καταστροφών το οποίο είναι ιδιαίτερα σημαντικό για τους υδρογεωλογικούς κινδύνους,

- μια διαδικασία για τη βελτίωση του χειρισμού των κρίσεων που στοχεύει στο να αυξήσει την αποτελεσματικότητα των επεμβάσεων σε περίπτωση καταστροφής,

- ένα σφαιρικό σύστημα για την πληροφόρηση του κοινού, με σκοπό τη βελτίωση της αυτοπροστασίας και της ευαισθητοποίησης των πολιτών και ιδιαίτερα σε περιοχές επιρρεπείς σε συγκεκριμένους κινδύνους.

Επιπλέον, το ψήφισμα του Συμβουλίου του Ιουλίου 1991 ((ΕΕ αριθ. C 198, 27.7.1991. )), τονίζει την ανάγκη να βελτιωθεί η αμοιβαία συνδρομή μεταξύ των κρατών μελών σε περιπτώσεις έκτακτης ανάγκης. Με αυτή τη προοπτική, η Επιτροπή έχει ήδη πραγματοποιήσει σημαντικό έργο σ' αυτόν τον τομέα, το οποίο περιλαμβάνει ένα σύστημα αποστολής, κατόπιν αιτήσεως, εμπειρογνωμόνων σε κράτος μέλος, και έναν οδηγό επιχειρήσεων για την πολιτική άμυνα μέσα στην Κοινότητα.